stanford-oval/wikipedia huggingface dataset:
Day Tripper

"Day Tripper" הוא שיר של להקת הרוק הבריטית הביטלס, שיצא כסינגל כפול עם השיר "We Can Work It Out" בדצמבר 1965. השיר נכתב על ידי ג'ון לנון עם כמה תרומות מפול מקרטני. שני השירים הוקלטו במהלך הסשנים לאלבום Rubber Soul של הלהקה. הסינגל הגיע לראש המצעדים בבריטניה, אירלנד, הולנד ונורווגיה. בארצות הברית, "Day Tripper" הגיע למקום החמישי במצעד בילבורד הוט 100 ו-"We Can Work It Out" החזיק במקום הראשון. הוא זכה לגרסאות כיסוי, מאמנים שונים כמו ג'ימי הנדריקס, ELO וננסי סינטרה.
Day Tripper הוא שיר רוק המבוסס על ריף גיטרה חשמלית ושואב השראה ממוזיקת נשמה אמריקאית. הלהקה ניגנו את השיר בהופעות שלהם עד פרישתם מההופעות החיות בסוף אוגוסט 1966.
בבריטניה, "Day Tripper" / "We Can Work It Out" היה הסינגל השביעי הנמכר ביותר בשנות ה-60. נכון לדצמבר 2018, הוא היה הסינגל ה-54 הנמכר ביותר בכל הזמנים בבריטניה, אחד מששת הסינגלים של הביטלס שנכללו בדירוג המכירות הגבוה ביותר שפורסם על ידי חברת המצעדים הרשמית.
רקע והשראה

"Day Tripper" נכתב בתחילת הסשנים של Rubber Soul כאשר הביטלס היו תחת לחץ להפיק סינגל חדש לשוק חג המולד. ג'ון לנון הלחין את השיר וכתב את רוב המילים, בעוד שפול מקרטני תרם חלק מהמילים. לנון ביסס את ריף הגיטרה של השיר על זה של השיר "Watch Your Step" של בובי פארקר, שהיה גם המודל שלו לשיר "I Feel Fine" מ-1964. בספר מ-1997 "Many Years from Now", מקרטני טוען כי היה זה שיתוף פעולה, אך לנון היה ראוי ל"קרדיט העיקרי".
ב-1970, תיאר לנון את "Day Tripper" כ"שיר סמים", ובראיון מ-2004 אמר מקרטני שהוא "על LSD". שם השיר הוא משחק מילים המתייחס לתייר ביום טיול וגם ל"טיול" ("טריפ") במובן של חוויה פסיכדלית. לנון סיפר: "מטיילי יום הם אנשים שיוצאים לטיול יומי, נכון? בדרך כלל על מעבורת או משהו. אבל השיר היה סוג של... 'אתה פשוט היפי בסוף שבוע.' הבנת?" בספר "Many Years From Now", מקרטני אומר ש-"Day Tripper" עסק בסקס ובסמים.
השתתפות

ג'ון לנון - שירה, קולות רקע, וגיטרה מלווה/מובילה.
פול מקרטני - שירה, קולות רקע וגיטרה בס.
ג'ורג' האריסון - גיטרה מובילה.
רינגו סטאר - תופים ותוף מרים.
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 55 |
הערות שוליים

↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: a48b1cf5-345e-37a5-aac3-10b1e1b9b69b
תחנת הרכבת חיפה – חוף הכרמל

תחנת הרכבת חיפה – חוף הכרמל היא תחנת נוסעים, הנמצאת על מסילת החוף ומשרתת בעיקר את דרום-מערב העיר חיפה, את טירת כרמל ואת יישובי חוף הכרמל. מעל התחנה נמצא מרכז השליטה והבקרה הארצי של רכבת ישראל (משוא"ה). התחנה קרויה ע"ש שאול רזיאל, שהיה מנכ"ל רשות הנמלים והרכבות בשנים 1983–1993. התחנה נמצאת כמה עשרות מטרים מחוף דדו ובסמוך אליה נמצאים מרכזית חוף הכרמל ופארק מת"ם, במרחק לא גדול נמצאים גם אצטדיון סמי עופר, מרכז הקונגרסים, קניון חיפה וקניון קסטרא.
היסטוריה

במקום שבו הוקמה התחנה, עמדה בעבר תחנת הרכבת כפר סמיר שנבנתה בימי המנדט ושירתה את מחנות הצבא הבריטי הסמוכים (כיום, בסיסי צה"ל). לאחר קום המדינה שימשה תחנת כפר סמיר כתחנה תפעולית. התחנה התפעולית הישנה שולבה בתכנון התחנה החדשה, והיא עדיין מתפקדת כתא איתות ובקרה (ניתן להבחין במבנה הקטן הנמצא כ-100 מטר מצפון לרציפי התחנה החדשה).
הקמת התחנה החלה במאי 1998, לאחר ש חברת א. פבר זכתה במכרז להקמתו, כחלק מפרויקט שדרוג תשתית התחבורה הציבורית בחיפה. מטרת הפרויקט הייתה להפחית את גודש התנועה במרכז העיר. לשם כך תוכננו שתי תחנות אוטובוסים מרכזיות בפאתי העיר (מרכזית המפרץ בצפון-מזרח חיפה ומרכזית חוף הכרמל בדרום-מערבה) צמודות לתחנות רכבת (תחנת הרכבת מרכזית המפרץ ותחנת הרכבת חיפה חוף הכרמל). מארבע התחנות הללו, תחנת הרכבת חיפה חוף הכרמל הייתה הראשונה להיפתח ב-10 ביולי 1999.
מיד עם פתיחת התחנה, היא תפסה את הבכורה מתחנת הרכבת חיפה – בת גלים והפכה לתחנת הרכבת העיקרית של חיפה. מספר הנוסעים הגדול נבע מאפשרות החנייה חינם, ממיקומה בפאתי העיר ונגישותה הנוחה למרכזי תעסוקה ומסחר. ב-28 באוקטובר 2003 נפתחה בסמוך לתחנת הרכבת תחנת האוטובוסים המרכזית, בה אוטובוסים עירוניים ובינעירוניים, וכמות הנוסעים גדלה אף יותר.
באפריל 2005 החלה בנייתו של מרכז השליטה והבקרה הארצי של רכבת ישראל משוא"ה, בקומה השנייה של מבנה תחנת הרכבת חיפה חוף הכרמל, וב-20 בינואר 2009 החל המרכז לפעול וכל פעילות השליטה והבקרה של רכבת ישראל עברה אליו. המרכז החדש החליף את תא האיתות והבקרה הראשי בתחנת הרכבת חיפה מרכז – השמונה ("הפיקוד הישן").
תחנת חוף הכרמל הייתה העמוסה שבתחנות רכבת ישראל מחוץ לתל אביב ממועד פתיחתה ועד שנת 2020, בה עקפה תחנת הרכבת ירושלים – יצחק נבון את חוף הכרמל במספר הנוסעים.
מבנה התחנה

שתי מסילות כפולות עוברות בתחנה – הקו הראשי של הרכבת הוא המסילה הכפולה המערבית והשלוחה המשמשת את רכבת פרברית חיפה והקריות, היא המסילה הכפולה המזרחית. בקו הראשי, המסילה המערבית ביותר (הצמודה לרציף 1) מיועדת לרכבות צפונה והמסילה המקבילה (הצמודה לרציף 2) מיועדת לרכבות דרומה. בשלוחה המזרחית, המסילה הכפולה שמשמשת את קו חיפה והקריות, המסילה המזרחית ביותר (הצמודה לרציף 4) מסתעפת מהקו הראשי מעט צפונה מהתחנה ומסתיימת כ-100 מטר מדרום לה והמסילה המקבילה (הצמודה לרציף 3) מסתעפת גם כן מהקו הראשי מעט צפונה מהתחנה ומתכנסת אליו בחזרה כ-200 מטר מדרום לה. רוב הרכבות בקו הפרברי עוצרות ברציף 4 (בעבר, רכבות גרורות קטר שלא יכלו לנוע בשני הכיוונים, עצרו ברציף 3 על מנת לבצע חיוג של הקטר במסילה הצמודה לרציף 2).
רציפים 1 ו-4 הם רציפי צד – רציף 1 (המערבי ביותר) צמוד לאולם נוסעים קטן ורציף 4 (המזרחי ביותר) צמוד לאולם הנוסעים העיקרי. אורכו של רציף 4 הוא כ-70 מטר, שאר הרציפים הם באורך של כ-250 מטר. רציפים 2 ו-3 הם רציפי אי. ארבעת הרציפים ושני אולמות הנוסעים מקושרים באמצעות מעבר תת-קרקעי. במקביל למעבר התת-קרקעי שמשמש את התחנה, ישנו מעבר תת-קרקעי המשמש את המבקשים לעקוף את התחנה מבלי להיכנס אליה (מחיצות זכוכית בין המעברים אפשרו הצצה ממעבר אחד למעבר המקביל, אך נכון לשנת 2022 הן הוחלפו במחיצה אטומה). כניסה לתחנה ויציאה ממנה אפשריות דרך אולמות הנוסעים (הגדול מביניהם פתוח בכל שעות היממה).
את מבנה התחנה תכנן האדריכל עוזי גורדון. בעקבות חריגות התקציב הגדולות בבניית תחנת הרכבת תל אביב – השלום, נעשה "חיסכון תקציבי" שיקול מרכזי בתכנון המבנה בחיפה. כפי שציין האדריכל עצמו, ”ביום שקיבלתי את תכנון חוף הכרמל הבהירו לי ש-no more, שהתופת התקציבית של תחנת השלום לא תחזור. מעכשיו הכל בצנעה”.
מרציף 1 יוצאות רכבות מדרום לכיוון שאר תחנות חיפה, תחנות קו החוף עד לכרמיאל ונהריה, ותחנות קו העמק עד לעפולה ובית שאן.
מרציף 2 יוצאות רכבות מצפון לכיוון עתלית, מודיעין מרכז ובאר שבע מרכז.
מרציפים 3 ו-4 מהווה כתחנת קצה שממנה יוצאות רכבות לכיוון שאר תחנות חיפה, הקריות וכרמיאל.
תוכניות פיתוח

ביוני 2019 החליטה הוועדה לתשתיות לאומיות לקדם את התוכנית להכפלת מסילת החוף של רכבת ישראל (משתיים לארבע מסילות) בין שפיים לתחנת חוף הכרמל.
התוכנית מקודמת במסגרת תת"ל 65א כאשר זוג המסילות החדשות צפוי לשרת "רכבות מהירות" במהירות של 250 קמ"ש.
בשנת 2023 החלו עבודות להארכת הרציפים בתחנה.
התחנה וסביבתה, יוני 2023
התחנה ומרכזית חוף הכרמל, יוני 2023
התחנה ומרכזית חוף הכרמל, יוני 2023
תחבורה ציבורית בתחנה

צמוד לתחנה נמצאת מרכזית חוף הכרמל ממנה יוצאים קווי אוטובוס עירוניים לחיפה וקווים בינעירוניים למרכז ולדרום, אך מתחנת הרכבת חוף הכרמל קיימים מספר קווים היוצאים ממנה, קווים עירוניים של אגד ומספר קווים של חברת קווים למועצה אזורית חוף כרמל.
| קו | מפעילה | מסלול | הערות נוספות |
| --- | --- | --- | --- |
| 1 | אגד | מרכזית חוף כרמל - רכבת חוף הכרמל - מרכז הקונגרסים - נווה שאנן - שכונת זיו - הטכניון | ♿ |
| 11א | אגד | חוף דדו - רכבת חוף הכרמל - קניון קסטרא - מרכז חורב - כיכר אליזבט - רמות רמז - נווה שאנן | ♿ בקיץ ושבת בלבד |
| 17א | אגד | חוף דדו - רכבת חוף הכרמל - בית עלמין נוצרי - שדרות ההגנה - בת גלים - בית חולים רמבם - המושבה הגרמנית - רכבת מרכז השמונה - קריית הממשלה - חליסה - מורדות נווה שאנן - נווה שאנן | ♿ בקיץ ושבת בלבד |
| 25 | אגד | חוף דדו - רכבת חוף הכרמל - בית עלמין נוצרי - שער העלייה - קריית שפרינצק - כרמל צרפתי - הגנים הבהאים - הדר | ♿ בקיץ ושבת בלבד |
| 79 | אגד | חוף דדו - רכבת חוף הכרמל - בית עלמין נוצרי - שדרות ההגנה - בת גלים - המושבה הגרמנית - הדר - שוק תלפיות - גשר פז - צק פוסט - נשר, אזור תעשייה - בן דור - גבעת עמוס - רמות יצחק - תל חנן - גבעת נשר | ♿ בקיץ ושבת שלבד |
| 200 | אגד | חוף דדו - רכבת חוף הכרמל - מרכז הקונגרסים - בית עלמין - בית חולים 10 - כרמל מערבי - מרכז הכרמל - שדרות מוריה - מרכז חורב - דניה - אוניברסיטה - שכונת זיו - טכניון - נווה שאנן - מורדות נווה שאנן - חליסה - הדר - הגפן - הברון הירש - מרכז רפואי לין - ת. רכבת מרכז השמונה - קריית הממשלה - עיר תחתית - קניון לב המפרץ - חוצות המפרץ - צומת קריית אתא - קריית חיים | ♿ 🌙 |
| 205 | אגד | טירת כרמל - רכבת חוף הכרמל - חוף דדו - מתמ - בית עלמין - שער העלייה - קריית שפרינצק - כרמל צרפתי - הגנים הבהאים - בית חולים אלישע - מרכז הכרמל - בית חולים בני ציון - הדר - שדרות הציונות - ת. רכבת מרכז השמונה | ♿ 🌙 |
| 245 | אגד | שוק תלפיות - המושבה הגרמנית - קריית אליעזר - שדרות ההגנה - חוף דדו - רכבת חוף הכרמל - מתמ - טירת כרמל | ♿ בקיץ ושבת בלבד |
| 691 | קווים | רכבת חוף הכרמל - החותרים - עין הוד - ניר עציון - מרכז מיר"ב |  |
| 692 | קווים | רכבת חוף הכרמל - מגדים - עין כרמל - גבע כרמל - צרופה - הבונים - מרכז מיר"ב |  |
| 768 | קווים | רכבת חוף הכרמל - אזור תעשייה זכרון יעקב - גסר א-זרקא |  |
| 777 | קווים | רכבת חוף הכרמל - באקה אל גרבייה - ג'ת |  |
| 905 | אגד | מרכזית המפרץ - מת"ם - תחנת רכבת חיפה חוף הכרמל - צומת אולגה - מחלף נתניה - צומת הסירה - תל אביב מתחם ארלוזורוב - נתב"ג | 🌙 מוצאי שבת בלבד |
מקרא סימנים :
♿ - אוטובוס עירוני נגיש
🌙 - קו לילה
שירות רכבות בתחנה

| 0 | 1 | 2 |
| --- | --- | --- |
|  | קו הרכבת בית שאן — עתלית (קו העמק) עתלית • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • יקנעם – כפר יהושע • מגדל העמק – כפר ברוך • עפולה • בית שאן |  |
| 0 | 1 | 2 |
| --- | --- | --- |
|  | קו הרכבת מודיעין — נהריה   מודיעין – מרכז • פאתי מודיעין • נמל התעופה בן-גוריון • תל אביב – ההגנה • תל אביב – השלום • תל אביב – סבידור מרכז • תל אביב – אוניברסיטה • בנימינה • עתלית • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • חוצות המפרץ • קריית חיים • קריית מוצקין • עכו • נהריה |  |
| 0 | 1 | 2 |
| --- | --- | --- |
|  | קו הרכבת חיפה — כרמיאל   חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • חוצות המפרץ • קריית חיים • קריית מוצקין • אחיהוד • כרמיאל |  |
| 0 | 1 | 2 |
| --- | --- | --- |
|  | קו הרכבת באר שבע — כרמיאל   באר שבע – מרכז • באר שבע – צפון / אוניברסיטה  • קריית גת  • לוד • תל אביב – ההגנה • תל אביב – השלום • תל אביב – סבידור מרכז • תל אביב – אוניברסיטה • הרצליה • חדרה – מערב  • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • קריית מוצקין • אחיהוד • כרמיאל |  |
| 0 | 1 | 2 |
| --- | --- | --- |
|  | קו הרכבת באר שבע — נהריה   באר שבע – מרכז • באר שבע – צפון / אוניברסיטה • להבים – רהט • קריית גת • קריית מלאכי – יואב • מזכרת בתיה • רמלה • לוד • תל אביב – ההגנה • תל אביב – השלום • תל אביב – סבידור מרכז • תל אביב – אוניברסיטה • הרצליה • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • קריית מוצקין • עכו • נהריה |  |
ראו גם

מרכזית חוף הכרמל
הערות שוליים

1 2  נועם דביר, תרדו קצת מהפסים - מסע בין תחנות הרכבת, באתר הארץ, 28 באוגוסט 2008
↑  חברת א. פבר תקים את תחנת הרכבת הדרומית בחיפה, באתר גלובס, 4 במאי 1998
↑  דוד חיון, ‏במוצ"ש ייפתחו 2 תחנות רכבת נוספות: בחיפה וביבנה, באתר גלובס, 7 ביולי 1999
↑  דוד חיון, ‏אגד חנך תחנה מרכזית חדשה בחיפה בהשקעה של 140 מ' ש', באתר גלובס, 28 באוקטובר 2003
↑  מישל דור, האם הגיע הקץ לאיחורי הרכבת?, באתר ynet, 20 בינואר 2009
↑   אסנת ניר, הצפיפות והעיכובים ברכבת יימשכו: מסילת החוף תוכפל רק באופן חלקי, באתר TheMarker‏, 3 ביוני 2019
↑  החלטת הוועדה לתשתיות לאומיות מיום 3.6.2019.
הכניסה המזרחית לתחנה, אפריל 2007
התחנה, יוני 2023
מרכז השליטה והפיקוד מעל תחנת הרכבת חיפה חוף הכרמל
תרשים התחנה
Bonnie & Clyde

"Bonnie & Clyde" (בעברית: "בוני וקלייד") הוא סינגל שהוקלט על ידי הזמר הלטיני קוסקולה, ביחד עם זמרת הרגאטון הדומיניקנית נאטי נטשה. השיר יצא לאור ב-10 בנובמבר 2018, על ידי חברות התקליטים וייט ליון רקורדס, פינה רקורדס ורוטווילאס רקורדס, כסינגל שלא מתוך אלבום.
השיר יצא בסמוך לצאת השיר "Me Gusta", אך לא נכלל באלבום הבכורה של נטשה, IlumiNATTI.
רקע וכתיבה

השיר נכתב על ידי קוסקולה ונאטי נטשה והופק על ידי לויאל "דה פרודקטור", מוקה, אוריאו-ביטז ומונטנה דה פרודקטור. השיר נכתב בהשראת בוני וקלייד; שודדים שפעלו במרכז ארצות הברית בזמן השפל הגדול, בשנות ה-30 של המאה ה-20. הם משכו תשומת לב רבה מצד התקשורת, ומעלליהם ריתקו רבים מקוראי העיתונים של אותה תקופה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של קוסקולה ב-10 בנובמבר, בשידור חי. הקליפ צבר למעלה מ-27 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 10 בנובמבר 2018 | הזרמת מוזיקה • הורדה דיגיטלית | וייט ליון • פינה • רוטווילאס |  |
הערות שוליים

↑  לויאל "דה פרודקטור", מוקה, אוריאו-ביטז, מונטנה דה פרודקטור
1 2  A lo Rihanna: el nuevo (y gran) tatuaje de Natti Natasha que no convenció a sus seguidores, Pagina 7 (בספרדית)
1 2 3 4 5  Bonnie & Clyde (feat. Natti Natasha), נבדק ב-2020-05-13
↑  Release group “ilumiNATTI” by Natti Natasha - MusicBrainz, musicbrainz.org
↑  Iluminatti, נבדק ב-2020-05-13
1 2 3  ilumiNATTI by Natti Natasha, Genius (באנגלית)
1 2  Cosculluela & Natti Natasha - Bonnie & Clyde (Video Oficial)
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
אמילי אנגסטלר

| --- | --- |

 לידה:  1 במאי 2000 (בת 24) קווינס, ארצות הברית 
 
אמילי אן אנגסטלר (באנגלית: Emily Ann Engstler, נולדה: ב-1 במאי 2000) היא כדורסלנית אמריקאית המשחקת בוושינגטון מיסטיקס מליגת ה-WNBA. בעונת 2024/2025 משחקת בהפועל לב ירושלים מליגת העל הישראלית. בעבר שיחקה באינדיאנה פיבר ובמינסוטה לינקס, אף הן מליגת ה-WNBA, ולפני כן בכדורסל מכללות שם שיחקה במשך שלוש שנים עבור אוניברסיטת סירקיוז, ולאחר מכן בקבוצת הקארדינלס של אוניברסיטת לואיוויל, שם זכתה כשחקנית מצטיינת במספר קטגוריות. בתיכון למדה בבית הספר סנט פרנסיס שבקווינס, ניו יורק, במסגרתו שיחקה בליגת התיכונים והוכתרה על ידי רשת ESPN כ"גיוס של חמישה כוכבים", והשתתפה בטורניר המקדונלד'ס אול-אמריקן.
ראשית חייה וקריירת תיכונים

אנגסטלר נולדה ב-1 במאי 2000, ברובע קווינס שבניו יורק, למרילין וויליאם אנגסטלר. כשהייתה בת שמונה עברה משפחתה לאי רוזוולט. בגיל שלוש החלה לשחק כדורסל בקבוצות בנים של ארגון הנוער הקתולי (אנ') ששיחקו באקדמיית התחייה וההתעלות הקתולית (Resurrection Ascension Catholic Academy). לאורך שנות נערותה שיחקה אנגסטלר כדורסל רחוב במגרשים פתוחים בשכונת מגוריה. היא שאבה השראה מסגנון המשחק של אלנה דלה דון וקווין דוראנט. בעונתה הראשונה בליגת התיכונים שיחקה עבור התיכון האזורי המלך ישו (אנ') בקווינס, שם שיחקה גם אמה. כעבור שנה עברה לבית הספר התיכון סנט פרנסיס בקווינס, במטרה לשפר את סיכוייה להתקבל למוסד אקדמי נחשב, ונאלצה להחמיץ את העונה בשל חוקי ההעברות של איגוד האתלטיקה של התיכונים הקתוליים (אנ').
בשנתה הראשונה קלעה אנגלסטר 19 נקודות, לקחה 15.7 ריבאונדים, ביצעה 5.9 חסימות וחטפה 3.4 כדורים בממוצע למשחק. היא הגיעה לדאבל המרובע הראשון בתולדות התיכון כשקלעה 27 נקודות, לקחה 29 ריבאונדים, מסרה 11 אסיסטים וביצעה 10 חסימות במשחק נגד בית הספר התיכון האזורי נצרת (אנ'), בברוקלין. אנגלסטר נבחרה לחמישייה השישית (מתוך 15, ללא אזכורי כבוד) בדרוג AA (הגבוה ביותר) של איגוד כתבי הספורט של מדינת ניו יורק (אנ'). בשנתה האחרונה קלעה 18.3 נקודות, לקחה 11.5 ריבאונדים, מסרה 3.7 אסיסטים, חטפה 3.3 כדורים וביצעה 2.1 חסימות בממוצע למשחק, וזכתה בפרס שחקנית השנה של גייטורייד, ונכנסה לחמישייה הראשונה בדרוג AA של איגוד כתבי הספורט של מדינות ניו יורק. היא הביאה את קבוצתה למאזן של 19 ניצחונות מול 9 הפסדים, ולהגיע למשחק האליפות של ליגת התיכונים הנוצריים של ברוקלין/קווינס. אנגלסטר נבחרה לשחק במקדונלד'ס אול-אמריקן, ובמשחק האולסטאר של הג'ורדן בראנד קלאסיק (אנ').
ראשית חייה וקריירת תיכונים > גיוס למכללות

אנגסטלר דורגה כגיוס ברמת חמישה כוכבים, ודורגה על ידי ESPN כשחקנית התשיעית בטיבה במחזור 2018. ב-19 באוקטובר 2017 בחרה לשחק עבור אוניברסיטת סירקיוז, וויתרה על הצעות מאוניברסיטת המדינה של אוהיו ואוניברסיטת מיאמי. ההחלטה נבעה מקרבתה של האוניברסיטה לביתה, ובשל קיומה של תוכנית נחשבת ללימודי עיתונאות משודרת, בה התכוונה להתמחות במסגרת לימודיה.
קריירת מכללות

בעונתה הראשונה בסירקיוז הייתה אנגסטלר שחקנית ספסל. ב-21 בפברואר 2019 קבעה את שיא הנקודות שלה לעונה, 17 נקודות, שישה ריבאונדים, שלושה אסיסטים ושלוש חסימות בניצחון קבוצתה 90:63 על הפיטסבורג פנתרס. כסטודנטית שנה ראשונה היו ממוצעיה למשחק של אנגסטלר 4.9 נקודות למשחק ו-4.5 ריבאונדים, ב-14.2 דקות למשחק. בשנתה השנייה, עם עזיבתה של מירנדה דראמונד, הפכה אנגסטלר לשחקנית חמישייה. ב-20 בדצמבר 2019 קלעה אנגסטלר 13 נקודות, שיא עונה של 17 ריבאונדים וחמישה אסיסטים בניצחון קבוצתה 77:63 על מישיגן סטייט ספרטאנס. ב-5 בינואר 2020 קלעה שיא עונתי של 22 נקודות ו-15 ריבאונדים בניצחון קבוצתה 74:63 על הנוטרדאם פייטיינג אייריש. בשנתה השנייה העמידה אנגסטלר ממוצעים של 9 נקודות, 9.2 ריבאונדים ו-1.6 חסימות למשחק, והובילה את קבוצתה בריבאונדים וחסימות. במהלך העונה סבלה מדכדוך. אנגסטלר שיפרה את בריאותה הנפשית והסיבולת הנפשית שלה בכך שהתאמנה בצורה סדירה לאורך הסגר שנבע ממגפת הקורונה בעיר ניו יורק, בהדרכת אחותה הגדולה, דניאל. אחרי העונה היא השילה כ-18 קילוגרמים ממשקל גופה באמצעות אימונים ודיאטה.
בשנתה השלישית חזרה אנגסטלר להיות שחקנית ספסל, אך המשיכה להיות אחת השחקניות הבולטות והחשובות בסירקיוז. ברבע הגמר של אליפות ה-ACC (החוף האטלנטי) לשנת 2021 קלעה את סל הניצחון בזריקת קלאץ' בניצחון קבוצתה 90:89 על הפלורידה סטייט סמינולס. במהלך הפסד קבוצתה 72:59 ללואיוויל קרדינלס קלעה 21 נקודות, שיא קריירה עבורה, ובנוסף לקחה 10 ריבאונדים במשחק חצי הגמר, ונבחרה לחמישייה השנייה של הטורניר. את שנתה השלישית סיימה עם ממוצע של 10.5 נקודות ו-9.1 ריבאונדים למשחק, וזכתה כשחקנית השישית בטיבה ב-ACC. היא הובילה את קבוצתה בריבאונדים, חטיפות ובאחוזי הקליעה משלוש.
בשנתה הרביעית עברה אנגסטלר ללואיוויל קרדינלס, לבקשת המאמן הראשי ג'ף וואלץ. ב-2 בינואר קלעה את סל הניצחון שלוש שניות לסיום, בניצחון קבוצתה 50:48 על הג'ורג'יה טק ילו ג'אקס. ב-26 במרץ השוותה אנגסטלר את שיאה כשקלעה 20 נקודות ותפסה עשרה ריבאונדים בניצחון קבוצתה 76:64 על הטנסי וולונטירס במסגרת עונת 2022 של ליגת המכללות לנשים. באותה עונה הגיעה לואיוויל לפיינל פור של ליגת המכללות. את שנתה הרביעית והאחרונה כשחקנית מכללות סיימה אנגסטלר עם ממוצעים של 11.9 נקודות, 9.4 ריבאונדים, 2.7 חטיפות ו-1.8 חסימות למשחק, ונבחרה לחמישייה הראשונה של ה-ACC ולחמישיית ההגנה. ב-29 במרץ הכריזה שתתמודד בדראפט ה-WNBA לשנת 2022, וויתרה בכך על האפשרות לשחק שנה נוספת בליגת המכללות לאור ההקלות שבעקבות מגפת הקורונה.
קריירה מקצוענית > WNBA

אנגסטלר נבחרה על ידי אינדיאנה פיבר כבחירה הרביעית בדראפט ה-WNBA לשנת 2022. ב-12 באוגוסט 2022 קלעה שיא עונתי של 18 נקודות, חמישה ריבאונדים ושלוש חסימות בהפסד קבוצתה 82:70 לוושינגטון מיסטיקס. בעונת הרוקי שלה, קלעה אנגסטלר בממוצע 5.2 נקודות למשחק, והורידה 5.2 ריבאונדים במשחק. היא שיחקה ב-35 משחקים, ופתחה שש פעמים כשחקנית חמישייה.
לפני פתיחת מחנה האימונים של ה-WNBA לעונת 2023, שחררו הפיבר את אנגסטלר. לאחר שחרורה חתמה אנגסטלר חוזה להשתתפות במחנה האימון של הוושינגטון מיסטיקס. למרות השתתפותה במשחקי טרום העונה, אנגסטלר לא נבחרה להרכב הקבוצה הסופי. ב-14 ביוני 2023 חתמה אנגסטלר על חוזה זמני עם מינסוטה לינקס, עקב פציעתן של מספר שחקניות. היא הספיקה לשחק בקבוצה מעט יותר מחודש, עד שובה של ג'סיקה שפרד, ואנגסטלר שוחררה.
בפברואר 2024, חתמה אנגסטלר על חוזה למחנה אימונים ומשחקי טרום עונה עם הוושינגטון מיסטיקס, כשהפעם נבחרה להרכב הקבוצה לעונת 2024. עונה זו נחשבת לעונת הפריצה שלה.
קריירה מקצוענית > מחוץ לארצות הברית

בתום עונת 2022 ב-WNBA, הצטרפה אנגסטלר לפלאמס קרולו באסקט מליגת כדורסל הנשים הראשונה של צרפת (אנ').
ביוני 2024 חתמה אנגסטלר על חוזה עם הפועל לב ירושלים מליגת העל הישראלית בכדורסל נשים.
קריירת נבחרות

באוגוסט 2021 שיחקה אנגסטלר בנבחרת הנשים עד גיל 23 של ארצות הברית בכדורסל 3x3, ועזרה לנבחרתה לסיים במאזן של חמישה ניצחונות ושלושה הפסדים באליפות האומות של פיב"א שנערכה בפריז. ב-2022 זכתה עם נבחרתה במדליית כסף, באליפות העולם בכדורסל 3X3 לנשים, שנערכה ברומניה.
אוריון (מיתולוגיה)

| --- | --- |

 תרבות:  דת יוון העתיקה 
 אב:  הירייאוס 
 אחים:  קנדיופה 
 בן או בת זוג:  סידה 
 צאצאים:  מניפה, מטיוכה 
 
קבוצת הכוכבים אוריון, עם דמותו של אוריון, ציור של יוהנס הווליוס.
אוריון הוא דמות צייד מהמיתולוגיה היוונית. יש מספר גרסאות סותרות על סיפורו.
לפי המיתולוגיה היוונית, אוריון התאהב במרופה, אך אחיה, אוינופיון, התנגד לשידוך. אוריון אנס את מרופה וכנקמה השקה אותו אוינופיון לשוכרה וניקר את עיניו. האל הפייסטוס ריחם על אוריון ונתן לו נער מלווה בשם סדאליון ועיניים חדשות. אוריון זמם להרוג את אוינופיון, אך הפייסטוס התערב פעם נוספת ובנה לאוינופיון מבצר תת-קרקעי. לאחר שאוריון לא הצליח למצוא את אויבו, יצא אל דלוס, שם פגש את אהובתו הבאה, את אאוס.
בסיפור אחר מסופר שסלנה אלת הירח התאהבה באוריון וחדלה להאיר בלילה. אפולון פיתה אותה להרוג אותו. בהתאבלה על מותו היא שיבצה אותו בין כוכבי השמים.
לפי סיפור אחד, אוריון הכריז על עצמו כצייד הגדול ביותר בתבל. הרה, אשת זאוס, שמעה זאת והחליטה להמיתו. לצורך כך היא משלחת את העקרב לרצחו, ואוריון אכן נעקץ למוות על ידי העקרב. רחמיו של זאוס נכמרו על אוריון, והוא מחליט לשימו בכיפת השמיים. הרה, מצדה, שמה בשמים את העקרב, כקבוצת הכוכבים עקרב, אך עומדת בתנאי שמציב זאוס, והוא ששני היריבים לא ייפגשו לעולם. ובאמת, כאשר אחת משתי קבוצות הכוכבים הללו זורחת, השנייה כבר שקעה - וכך שני היריבים לעולם אינם נפגשים.
סיפור אחר מספר שהאלה ארטמיס התאהבה באוריון עד כדי כך שהיא שכחה מחובותיה כאלת הירח. אפולו, אחיה, לא אהב זאת ולכן החליט לעשות מעשה. הוא גרם לה לשלוח את אחד מחציה נושאי-המוות אל אוריון מבלי שתדע. אוריון מת, ולאחר שנודע לה הדבר, ארטמיס העבירה אותו לשמים.
Sunny Afternoon

"Sunny Afternoon" (בעברית: "אחר הצהריים שמשי") הוא שיר שנכתב על ידי ריי דייוויס ובוצע במקור על ידי להקת הקינקס. השיר הופיע מאוחר יותר באלבום Face to Face וכן כשיר הנושא באלבום האוסף שלהם ב-1967. בדומה לשיר "Taxman" של הביטלס, השיר מתייחס למס הפרוגרסיבי של ממשלת הלייבור הבריטית בראשות הרולד וילסון.
רקע

"Sunny Afternoon" נכתב לראשונה על ידי ריי דייוויס כאשר הוא היה חולה בביתו.
דייוויס אמר על מילות השיר "הדרך היחידה שיכולתי לתאר את מה שהרגשתי הייתה באמצעות אריסטוקרט שירד מגדולתו שעשה את עושרו מכסף ישן בניגוד לעושר שאני יצרתי לעצמי." על מנת למנוע מהמאזינים להזדהות עם גיבור השיר, אמר דייוויס "הפכתי אותו לנבל שנלחם בחברתו אחרי לילה של שכרות ואכזריות."
הפצה

השיר שוחרר כסינגל ב-3 ביוני 1966 ונכנס למקום הראשון מצעד הסינגלים הבריטי ב-7 ביולי 1966 ונותר שם במשך שבועיים. השיר גם נכנס למקום הראשון באירלנד ב-14 ביולי 1966. בארצות הברית, הוא נכנס למקום 14 בבילבורד הוט 100 בסתיו 1966. הקליפ של השיר הוא בהשתתפות הלהקה בסביבה קרה ומשולגת.
"Sunny Afternoon" ממוקם במקום 200 ברשימת מאתיים השירים הגדולים של שנות השישים של פיצ'פורק השיר נכלל ואף מופיע ככותרת של מחזמר הוסט אנד "Sunny Afternoon".